Vervloek is hy wat nalatig is om die werk van die HERE te doen; ja, vervloek is hy wat sy swaard van bloed terughou!
Met die 2019 verkiesing agter die rug, die 6de Parlement gekonstitueer en die staatspresident ingehuldig, is die volgende Staatsrede geskeduleer vir 20 Junie 2019. Dit is wanneer die staatspresident en sy nuwe regering hul visie vir SA vir die volgende vyf jaar uitspel, maar wat kan realisties vir die Afrikaner as volk uit hierdie staatsrede verwag word? Na ons mening en vir enigeen met oop oë kan vir die Afrikaner die tekens van die tye soos volg gelees word, geklee in allerlei mooiklinkende frases:
• Geen strategie of plan om van staatsweë plaasaanvalle en-moorde hok te slaan nie. • Verdere gekarring aan die Grondwet in 'n poging om die weg te baan vir grondonteiening sonder vergoeding.
Hierdie is werklikhede op die tafel. Daar is egter ook positiewe aspekte: In 'n Parlement waarin God nie amptelik erken word nie, stel die hoofregter vir die eerste keer 'n gebedsgeleentheid in en stel die voorbeeld deur op sy knieë te gaan en hardop tot God-Drieënig te bid, uit die breë publiek verteenwoordigend van alle rasse en gemeenskappe gaan daar gebede op tot God-Drieënig vir herstel en seën vir Suid-Afrika, die Zondo-kommissie stoom onbevrees voort om die een korrupsienes na die ander te ontbloot, ens.
Dit lyk werklik of in die Noord-Kaap ná die algemene verkiesing ŉ beter regeringswind waai in die persoon en vorm van die nuwe premier dr. Zamani Saul. Hoewel ANC, het hy van meet af gesê geen blouligte, luukshede en portrette in staatskantore vir hom en sy uitvoerende raad nie.
As afskop het hy in sy inhuldigingstoespraak ŉ gebed aangehaal waarin hy God om verskoning vra vir “selfsug en arrogansie.” Hy het ook ondersteuning gevra om “’n lig te wees wat helder skyn in donker plekke en ŉ brug te wees vir mense in nood”. Saul het ook gesê hy wil graag saamwerk met die opposisiepartye in die provinsie ten einde ŉ beter samelewing te skep.
Die nuwe premier het die daad by die woord gevoeg en bestellings vir nuwe motors vir die uitvoerende raad omskep in bestellings vir 27 nuwe ambulanse. Hy het ook gesê die ampswoning van die premier gaan verkoop word en die opbrengs gebruik word vir studiebeurse. Voorts het hy reeds onaangekondig opgedaag by die Mangaliso Sobukwe Hospitaal in Kimberley om hom persoonlik te vergewis van toestande en die gehalte van mediese dienste.
Sover bekend, is Suid-Afrika egter die enigste land in Afrika wat CSE amptelik in sy skoolleerplanne insluit . Op 12 Mei 2019 het die Sunday Times berig dat die Dept. van Basiese Onderwys onder Minister Angie Motshekga die nodige reëlings getref het vir die implimentering van CSE in die leerplan vir Lewensoriëntering vanaf begin 2020.
Die Bybel konstateer: “En van jou kinders mag jy nie gee om vir Molog deur die vuur te laat deurgaan nie, dat jy die Naam van jou God nie ontheilig nie. Ek is die Here.” (Lev. 18:21). Mag daar gebid en gewerk word dat die verskriklike plaag van CSE die kinders van SA, insluitende spesifiek ook Afrikaner-kinders, gespaar bly en mag elkeen met ‘n verantwoordelikheid in hierdie opsig daardie verantwoordelikheid opneem en doeltreffend nakom.
Volgens die jongste syfers van die SA ekonomie pas deur Stats SA bekendgemaak, word 'n negatiewe prentjie geskets ondanks die politieke euforie rondom pres. Cyril Ramaphosa en die stappe wat hy neem om korrupsie hok te slaan. Hierdie syfers toon dat in die eerste kwartaal vanjaar was die ekonomiese groeikoers laer as verwag, terwyl die BBP met ‘n skokkende 3,2 % gekrimp het. Dié daling is die grootste val sedert 2009 toe die ekonomie tydens 'n wêreldwye ekonomiese insinking met 6,1% gekrimp het.
Die Suid-Afrikaanse Instituut vir Rasseverhoudinge (IRR) sê daar is tans meer mense wat toelaes ontvang in die land as wat daar mense is wat werk en met die huidige resessie wat die ekonomie lam lê, sal die vraag na toelaes waarskynlik toeneem. Volgens hulle gaan dit in die toekoms moeiliker word vir die regering om die kostes van sy welsynsprogramme te dra en sal hy sy begroting drasties op ander gebiede moet sny om te voldoen aan die eise van meer en verhoogde toelaes .